Marijke Thunnissen

Marijke Johanna Stultiens-Thunnissen (Princenhage, 1927ko apirilaren 12a – Bunde, 2025eko otsailaren 4a) herbeheretar margolaria eta ehungintzako artista izan zen.

 Bizitza 
Maastrichteko Bigarren Hezkuntzako Arte eta Eskulangintza Eskolan eta Jan van Eyck akademian ikasi zuen. 1953an graduatu ondoren, Margolaritzako Errege Saria hiru aldiz jaso zuen. Hasieran batean margolaritzan zentratu zen, baina 1950eko hamarkadaren bigarren erdian ehunekin esperimentatzen hasi zen. Paisaiak, izadi hilak, ehungintzako eskulturak, zeramika eta hormetako apaingarriak sortu zituen.

Akademian ezagutu zuen Rob Stultiens artistarekin ezkondu zen 1954an. Senar-emazteak Maastrichten bizi izan ziren, eta 1960az geroztik Bunden. Thunnissen Scheppend Ambacht Limburg eta Kunst & Cultuur Limburg elkarteetako kide egin zen eta hainbat erakusketa egin zituen, besteak beste, Venloko kultur zentroan (1969) eta Roermondeko Stedelijk museoan (1989, 2007). 1995ean Marijke Thunnissen eta Rob Stultiens Orange-Nassauko ordenako zaldun bihurtu ziren.

Thunnissen 70. urtebetetzea zela eta, 1Limburgek dokumental bat eskaini zion, eta Roermondeko museoak monografia bat argitaratu zuen. 2017an, artistak eskualdeko ohorezko domina jaso zuen. 2025ean hil zen, 97 urte zituela.

 Erreferentziak 

 Kanpo estekak 

Kategoria:Herbehereetako margolariak
Kategoria:Emakume margolariak
Kategoria:Ehungintzako artistak